ธนชาตคลอดกองทุนRMFลงทุนนอก
บลจ.ธนชาต เปิดขายกองทุนธนชาต โกลบอล บอนด์ เพื่อการเลี้ยงชีพ (T-GlobalBondRMF) มูลค่าโครงการ 600 ล้านบาท ลงทุนขั้นต่ำ 1,000 บาท เสนอขายครั้งแรก (IPO) ระหว่างวันที่ 1 - 15 พฤศจิกายน&nbsp; 2553&nbsp;&nbsp;&nbsp;
9 พ.ย. 2553

บลจ.ธนชาต เปิดขายกองทุนธนชาต โกลบอล บอนด์ เพื่อการเลี้ยงชีพ (T-GlobalBondRMF) มูลค่าโครงการ 600 ล้านบาท ลงทุนขั้นต่ำ 1,000 บาท เสนอขายครั้งแรก (IPO) ระหว่างวันที่ 1 - 15 พฤศจิกายน  2553    
นายบุญชัย เกียรติธนาวิทย์ กรรมการผู้จัดการ บริษัทหลักทรัพย์จัดการกองทุน (บลจ.) ธนชาต เปิดเผยว่า บลจ.ธนชาต จัดตั้งกองทุนเปิดธนชาตโกลบอล บอนด์ เพื่อการเลี้ยงชีพ (T-GlobalBondRMF) ซึ่งเป็นกองทุนรวมเพื่อการเลี้ยงชีพ (RMF) ที่เน้นลงทุนในกองทุนต่างประเทศ  FTIF Templeton Global Bond Fund เพียงกองทุนเดียว เปิดขายหน่วยลงทุนครั้งแรก ระหว่างวันที่ 1 – 15 พ.ย.2553 มูลค่าโครงการ 600 ล้านบาท ไม่กำหนดอายุกองทุน มูลค่าซื้อขั้นต่ำ 1,000 บาท 
ทั้งนี้ เมื่อ 3 ปีที่แล้ว บลจ.ธนชาต ได้จัดตั้งกองทุนเปิดธนชาตโกลบอล บอนด์ ฟันด์ (T-GlobalBond) ซึ่งเป็นกองทุนที่ลงทุนในต่างประเทศ จัดตั้งในปี 2550 โดยเน้นลงทุนในกองทุนต่างประเทศเพียงกองทุนเดียว คือ FTIF Templeton Global Bond Fund (เป็นลักษณะ Feeder Fund) ที่ผ่านมากองทุน T-GlobalBond ได้รับความสนใจจากผู้ลงทุนที่ต้องการกระจายการลงทุนไปยังกองทุนตราสารหนี้ต่างประเทศเป็นอย่างดี  ปัจจุบันกองทุนมีมูลค่าทรัพย์สินสุทธิ 1,660.55 ล้านบาท ณ วันที่ 28 ต.ค.2553
กองทุน FTIF Templeton Global Bond Fund บริหารจัดการโดยกลุ่ม Franklin Templeton บริษัทจัดการลงทุนชั้นนำของโลก แนวคิดการลงทุน ของ FTIF Templeton Global Bond Fund คือ บริหารการลงทุนในตราสารหนี้เชิงรุก หรือ Active Management ทั้งด้านอัตราดอกเบี้ยของตราสาร คุณภาพเครดิตและสกุลเงิน  โดยกระจายการลงทุนได้ทั่วโลก  
ทั้งนี้ กองทุน FTIF Templeton Global Bond Fund ได้รับ Rating ที่ระดับ AAA/V4 จาก Standard &amp; Poor's Rating  และ HHHHH  จาก Morningstar Overall Ranking HHHHH